Kombinácia liekov
Prosím Vás môže ovplyvniť vysadenie antidepresiv tlak ? Beriem Concor na tep a tlak. Po vysadení Ad pred 2,5 mesiacom sa mi zvýšil tlak a nedarí sa mi ho znížiť. Ďakujem
Dobrý deň, ďakujeme za Vašu otázku.
Kedže neuvádzate konkrétne aké antidepresíva ste užívali, nemôžem sa k danej otázke adekvátne vyjadriť.
Vo všeobecnosti medzi účinky antidepresív môže patriť aj zníženie tlaku, kedže niektoré pôsobia tlmivo na nervovú sústavu. Vzhľadom na to, že sa Vám tlak po ich vysadení zvýšil, tak doterajšia antihypertenzná liečba je už nepostačujúca. Odporúčam kontaktovať lekára, ktorý Vám lieky na tlak predpisuje a konzultovať vzniknuté skutočnosti s ním.  Na základe Vášho zdravotného stavu Vám zvýši dávkovanie, prípadne vymení lieky.
Želám príjemný deň.
S pozdravom
PharmDr. Dominika Titková